Deur Rajesh Gupta
Laas opdateer: Julie 6, 2016
Unieke agtergrond, Unieke hoofstrook, Spesifieke kieslys, Redakteur styl, Voorgestelde fotos, Buigsame hoofstrook, Microformats, Artikel formate, Regter Kantkolom, RNL taal ondersteuning, Drywende artikel, Gereed vir vertaal, Twee kolomme Damvlakke: Reën red Wes-Kaap | Netwerk24
Damvlakke: Reën red Wes-Kaap
Deur Marelize Barnard 04 September 2018 06:36
’n Voetganger skuil onder ’n sambreel in die Kaapse middestad. Foto: Jaco Marais
Winterreën het die Wes-Kaap gered van ’n droogtekrisis. Damvlakke wat voor die winter op slegs 16% gestaan het, het Maandag tot 58% gestyg.
Anton Bredell, LUR vir plaaslike regering, omgewingsake en ontwikkelingsbeplanning, sê die damme wat water voorsien aan Kaapstad was Maandag 66% vol, vergeleke met 35% dieselfde tyd verlede jaar.
Die Theewaterskloofdam, die grootste opgaardam in die Wes-Kaap, was Maandag 48,65% vol, wat 3,43 persentasiepunte voller is as verlede week se 45,22%. Verlede jaar dieselfde tyd was dié dam 26,24% vol.
Ander damvlakke in die Wes-Kaap:
Die Voëlvleidam is 74% vol teenoor 68% verlede week en 26% verlede jaar;
Die Bergrivierdam is 97% vol teenoor verlede week se 93% en verlede jaar se 56%;
Die Clanwilliamdam is 98% vol teenoor verlede week se 99% en verlede jaar se 38,41%.
Bredell het mense gevra om steeds water te bespaar inaggenome die komende somerseisoen wanneer die vraag na water weer sal toeneem.
Die Kaapse metroraad sê dit is bemoedigend dat damvlakke gemiddeld tot bo 65% gestyg het ná die goeie laatwinterreën.
Ian Neilson, onderburgemeester van Kaapstad, sê daar word gehoop dat dié reën genoeg motivering sal wees vir die nasionale departement van water en sanitasie om die waterbeperkings te verslap.
Indien waterbeperkings verslap word, sal dit baie konserwatief gedoen word. Daar kan nie na die ou manier van watergebruik teruggekeer word nie.
Neilson sê met die reën en besparing deur die meerderheid inwoners is damme voller as wat dit in jare was.
“Ons kan daarin slaag om ’n ramp te keer, maar moet nou oorweeg hoe om waterreserwes ten beste te bestuur vir die toekoms,” sê Neilson.
Meer oor: Anton Bredell | Ian Neilson | Theewaterskloofdam | Wes-Kaap | Droogte | Reënval | Waterkrisis
KYK: Goeie reën val uiteindelik in Oos-Kaap
Droogte maai onder boere . . . nou banke